

**Kecskemét Megyei Jogú Város**

**Alpolgármestere**

**ELŐTERJESZTÉS**

**Kecskemét Megyei Jogú Város Közgyűlése**

**Értékmegőrzési Bizottság**

**2015. május 11-én**

**tartandó rendkívüli ülésére**

**Tárgy: Emléktáblák szövegének véleményezése**

**Az előterjesztést készítette: Ladics Monika irodavezető**

Humánszolgáltatási Iroda

**Kezelési megjegyzés:** HATÁROZAT-TERVEZET

**Döntési változatok száma:** 1

**Mellékletek:** Szakmai beszámoló, 7 db emléktábla látványterve

**Véleményezésre megkapta:**

**Egyéb szervezet, külső szakértő:**

**Megtárgyalta:**

**Törvényességi észrevételem nincs:**

------------------------------

**Dr. Határ Mária**

**jegyző**

# **Kecskemét Megyei Jogú Város**

**Alpolgármestere**

Iktatószám: 10.238-25/2015.

Ügyintéző: Csikai Anita

**ELŐTERJESZTÉS**

**Kecskemét Megyei Jogú Város Közgyűlése**

**Értékmegőrzési Bizottság**

**2015. május 11-én tartandó rendkívüli ülésére**

**Tárgy: Emléktáblák szövegének véleményezése**

**Tisztelt Bizottság!**

Kecskemét Megyei Jogú Város Önkormányzata a „Civil Alap – 2014” pályázaton 10,000,000,- Ft összegű támogatást nyert a „Magyar Holokauszt Emlékév” 2014. évi kecskeméti programjainak megvalósítására. A programsorozat része volt a „Hiányzó diákok” emléktábláinak elhelyezése iskolák belső falán azon zsidó származású diákok emlékére, akik a holokauszt pusztításának estek áldozatul.

Tekintettel arra, hogy a pályázaton elnyert összeg nem nyújtott fedezetet valamennyi program megvalósítására, önkormányzatunk a 2014. évi költségvetése terhére biztosította az emléktáblák költségének fedezetét. A kutatómunkával és az emléktábla elkészítésével pedig a Kecskeméti Katona József Múzeumot bízta meg.

Székelyné Kőrösi Ilona, a múzeum helytörténész főmuzeológusa végezte a kutatómunkát, az erről szóló szakmai beszámoló az előterjesztés mellékletét képezi.

A Kecskeméti Zsidó Hitközség vezetőivel folytatott egyeztetés alapján a határozat-tervezet melléklete szerinti emléktábla szövegek kerültek megfogalmazásra, melyeket az érintett iskolák fenntartói írásban jóváhagytak.

„Öltsetek gyászt és sírjatok…”

ÖRÖKKÉ HIÁNYOZNAK

INTÉZMÉNY NEVE (BÓL/BŐL)

A ZSIDÓ DIÁKOK, AKIKET 1944-BEN

ELHURCOLTAK ÉS MEGGYILKOLTAK

DIÁKOK NEVE

ÁLLÍTTATTA

KECSKEMÉT MEGYEI JOGÚ VÁROS

KECSKEMÉTI ZSIDÓ HITKÖZSÉG

INTÉZMÉNY NEVE

2015

A fenti szöveg az egyes iskolák nevének pontos megnevezésével és tanulóik nevének felsorolásában módosul. Az emléktáblákra az „Öltsetek gyászt és sírjatok…” idézet héber nyelven is felkerül.

Az emléktáblák nem közterületen, hanem az intézmények belső falán kerülnek elhelyezésre, így esetükben a közterület elnevezések megállapításáról, változtatásáról, jelöléséről, valamint az emléktábla-állítás és a közterületi alkotás elhelyezésének rendjéről szóló 19/1996. (IV. 9.) önkormányzati rendelet nem irányadó.

Kérem a Tisztelt Bizottságot, hogy a Kecskemét Megyei Jogú Város Önkormányzata Közgyűlésének a Közgyűlés és Szervei Szervezeti és Működési Szabályzatáról szóló 4/2013. (II. 14.) önkormányzati rendelet 2. mellékletének 2.4.1. pontja alapján az emléktábla szövegét véleményezni és döntését a határozat-tervezetben foglaltak szerint meghozni szíveskedjen.

Kecskemét, 2015. május 8.

**Mák Kornél**

**alpolgármester**

**HATÁROZAT-TERVEZET**

**……./2015. (V. 11. ) ÉmB. sz. határozat**

**Emléktáblák szövegének véleményezése**

Kecskemét Megyei Jogú Város Közgyűlése Értékmegőrzési Bizottság megtárgyalta Mák Kornél alpolgármester 10238-25/2015 számú előterjesztését és az alábbi döntést hozta.

1. A bizottság a határozat melléklete szerinti iskolai emléktáblák szövegezésével egyetért.

Felelős: Mák Kornél alpolgármester

Határidő: azonnal

**Szakmai beszámoló**

**"Hiányzó diákok"** - a kecskeméti iskolák falán elhelyezendő emléktáblák

elkészítéséhez szükséges adatok kutatása

1. A kutatás módszere

2. A diák áldozatok névsora

3. Javaslat az emléktáblák elhelyezésére

4. Javaslatok az emléktáblák bevezető szövegéhez

**1. A kutatás módszere**

* Iskolai értesítők alapján az izraelita vallású diákok jegyzékének összeállítása az 1943/44-es tanévre vonatkozóan (esetenként korábbi időszakra is), intézményenként.
* Levéltári kutatás (iskolai iratanyagok, anyakönyvek).
* Az izraelita vallású diákok neveinek tételes összevetése a deportáltak, illetve az áldozatok névsorával.
* Az áldozatok névsorában és az első pontban jelzett jegyzékekben egyaránt szereplő nevek tekinthetők a "hiányzó diákok" névsorának.

**2. A diák áldozatok névsora az 1943/44-ben működött intézményekben**

* ***Kereskedelmi iskolák:***

Daróczi Ágnes

Klein Magdolna

Spitzer Edit

* ***Piarista Gimnázium:***

Fekete Sándor

Fekete Zsigmond

Fispán János

Kerekes György

Kőrösi Róbert

Markó Sándor

Révész Péter

* ***Kecskeméti Községi Polgári Fiúiskola***

Spitzer László/ Spitzer László György

* ***Polgári Leányiskola***

(A Kecskeméti Magyar Királyi Állami „Pásthy Károly” Polgári Leányiskola)

Ausch Magdolna

Goitein Klára

Grünfeld Hajnalka

Grünfeld Irén

Lieber Márta

Mayer Katalin

Schwarz Éva/Schwarcz Éva

Spitzer Piroska

Steinherz Ágnes

* ***Református Gimnázium***

Adorján Endre

Blau József

Fischl István

Friedrich Iván

Heilig Lajos

Katz József

Kecskeméti Pál

Kemény Pál

Miselbach Zoltán

Szemző Ferenc

Timár Kornél

* ***Református Leánygimnázium és Leánylíceum***

Goldman Vera/Goldmann Veronika

Kis Zsuzsanna

Révész Katalin

Egri Márta

Oroszlán Éva

* ***Elemi iskolák***

Kecskeméti Községi Elemi Népiskola I-VIII. oszt.- **38 izraelita diák**

*Az intézmények pontos felsorolását és korabeli megnevezését, további kutatott iskolákat, a nemleges eredményeket, és az 1944-es iskolai címjegyzéket a mellékletek tartalmazzák*

**3. Javaslat az emléktáblák elhelyezésére**

1.tábla

***Katona József Gimnáziumban***

(Állami Katona József Gimnázium - *nincs áldozat, de ugyanitt másik intézmény is volt)*

Nagymagyarország-út 3.

Községi Polgári Fiúiskola

Nagymagyarország-út 3. - *1 diák neve*

2. tábla

***Piarista Gimnáziumban***

Kegyes tanítórendi róm. kat. gimnázium ***-*** *7 diák*

Piarista tér 4.

3.tábla

***Református Gimnáziumban***

Ref. Gróf Tisza István Gimnázium – *11 diák*

Újkollégium

4. és 5. tábla

***Tóth László Általános Iskolában*** *a* ***kereskedelmi*** és a népiskolai tanulók emlékére külön-külön tábla

Városi Fiú Felsőkereskedelmi Iskola, Petőfi u.3.

Városi Fiú és Női Kereskedő-tanonciskola, Czollner tér 1.

Városi Női Felsőkereskedelmi Iskola, Mezei u. 1.

- *a 3 iskolában együtt 3 diák*

Kecskemét thj. város ***elemi népiskolájának*** felügyelő igazgatósága

Csongrádi u. 2.

Kecskeméti Községi Elemi Népiskola I-VIII. oszt. - **38 izraelita diák**

Itt nincs pontos adat arra, hogy a 38 diákból hányan haltak meg, ezért a javasolt szöveg:

„Az elhurcolt zsidó származású kecskeméti elemi népiskolák tanulóinak emlékére.”

6.tábla –

***Kecskeméti Főiskola Tanítóképző Kara épületében*** a két intézmény feltüntetésével

Református Leánygimnázium *- 3 diák*

Szabadság tér 6.

Református Leánylíceum és Horthy Miklós Tanítónőképző Intézet *– 2 diák*

Kaszap u. 6-14.

7. tábla

***Zrínyi Ilona Általános Iskolában*** *- 9 diák*

Állami Pásthy Károly Polgári Leányiskola

Katona József tér 8.

**4. Javaslatok az emléktáblák bevezető szövegéhez**

"Nyíltában tört virágom..." A ... Gimnáziumból /Iskolából (iskola egykori hivatalos neve) 1944-ben zsidó származásuk miatt elhurcolt és életüket vesztett tanulók

A ... Gimnáziumból /Iskolából (iskola egykori hivatalos neve) 1944-ben zsidó származásuk miatt elhurcolt és életüket vesztett tanulók

A ... (iskola neve ) tanulói közül 1944-ben zsidó származásuk miatt elhurcolt és megölt diákok

A kecskeméti diákok emlékére, akiket 1944-ben zsidó származásuk miatt elhurcoltak és meggyilkoltak

A zsidótörvények miatt életüket vesztett diákok emlékére

A holokauszt következtében életüket vesztett diákok emlékére

A hiányzó diákok emlékezetére a holokauszt 70. évfordulóján

A holokauszt gyermek és diák áldozatainak emlékére

A haláltáborokba hurcolt diákok emlékére

A zsidótörvények miatt életüket vesztett diákok emlékére

A holokauszt következtében életüket vesztett diákok emlékére

Elvették tőlük a jövőt és az életet

Hiányzó diákok, akiktől elvették a jövőt és az életet

1944-ben a holokauszt áldozataiként vesztették életüket

Hiányzó diákok, az 1944-es holokauszt áldozatai

A hiányzó diákok emlékére - akiket megfosztottak otthonuktól, jövőjüktől, életüktől







   